BCPG มอบ “ถุงน้ำใจ” วินมอเตอร์ไซค์ เติมกำลังใจสู้วิกฤต “โควิด”
พนักงาน BCPG มอบ “ถุงน้ำใจ” ให้กับ “วินมอเตอร์ไซค์” ระแวกบ้าน หวังเติมกำลังใจสู้วิกฤต “โควิด-19” ในโครงการ “บีซีพีจี มอบน้ำใจ การแบ่งปันที่ไม่มีวันสิ้นสุด”
14 มิ.ย. 2564

นายบัณฑิต สะเพียรชัย กรรมการผู้จัดการใหญ่ และพนักงานบริษัท บีซีพีจี จำกัด (มหาชน) หรือ BCPG ร่วมเป็นตัวแทนบริษัทฯ มอบถุงน้ำใจให้กับพี่วินมอเตอร์ไซค์ข้างบ้านตนเอง  โดยถุงน้ำใจประกอบด้วยสินค้าอุปโภคบริโภคที่จำเป็น ได้แก่ ข้าวสาร บะหมี่กึ่งสำเร็จรูป ปลากระป๋อง น้ำดื่ม หน้ากากอนามัย สเปรย์แอลกอฮอลล์ เพื่อเป็นหนึ่งในกำลังใจให้พี่วินเข้มแข็ง และดูแลตัวเองให้แข็งแรง สามารถส่งต่อความช่วยเหลือไปยังคนอื่นๆ ในชุมชนต่อไป
ทั้งนี้ กิจกรรมดังกล่าวเป็นส่วนหนึ่งของโครงการ “บีซีพีจีมอบน้ำใจ การแบ่งปันที่ไม่มีวันสิ้นสุด” ซึ่งบีซีพีจีได้ดำเนินการมาตั้งแต่เกิดวิกฤตโควิดในรอบแรก และยังคงสานต่อกิจกรรมดังกล่าวอย่างต่อเนื่อง เพื่อส่งกำลังใจให้คนไทยทุกคนที่ช่วยเหลือกันอยู่ ยังคงช่วยเหลือกันต่อไป